CELEX: 62021CN0127
Language: mt
Date: 2021-02-26 00:00:00
Title: Kawża C-127/21 P: Appell ippreżentat fis-26 ta’ Frar 2021 minn American Airlines, Inc. mis-sentenza mogħtija mill-Qorti Ġenerali (L-Ewwel Awla Estiża) fis-16 ta’ Diċembru 2020 fil-Kawża T-430/18, American Airlines vs Il-Kummissjoni

3.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 163/21
            
         
      Appell ippreżentat fis-26 ta’ Frar 2021 minn American Airlines, Inc. mis-sentenza mogħtija mill-Qorti Ġenerali (L-Ewwel Awla Estiża) fis-16 ta’ Diċembru 2020 fil-Kawża T-430/18, American Airlines vs Il-Kummissjoni
      (Kawża C-127/21 P)
      (2021/C 163/26)
      Lingwa tal-kawża: l-Ingliż
      
         Partijiet
      
      
         Appellant: American Airlines, Inc. (rappreżentanti: J.-P. Poitras, avocat, J. Ruiz Calzado, abogado, J. Wileur, avocat)
      
         Partijiet oħra fil-proċedura: Il-Kummissjoni Ewropea, Delta Air Lines, Inc.
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tissospendi u tannulla s-sentenza appellata;
               
            
                  —
               
               
                  tannulla d-deċiżjoni tal-Kummissjoni C (2017) 2788 final tat-30 ta’ April 2018;
               
            
                  —
               
               
                  sussidjarjament, jekk dan jiġi kkunsidrat meħtieġ, tibgħat lura l-kawża quddiem il-Qorti Ġenerali għal eżami mill-ġdid b’konformità mas-sentenza tal-Qorti tal-Ġustizzja;
               
            
                  —
               
               
                  tikkundanna lill-Kummissjoni għall-ispejjeż tagħha kif ukoll għall-ispejjeż tar-rikorrenti, kemm għal din il-proċedura kif ukoll għall-proċedura quddiem il-Qorti Ġenerali;
               
            
                  —
               
               
                  tieħu kwalunkwe miżura li hija tqis xierqa.
               
            
         Aggravji u argumenti prinċipali
      
      Insostenn tal-appell tagħha, l-appellanti tinvoka aggravju uniku, ibbażat fuq li l-Qorti Ġenerali wettqet żball ta’ liġi meta aċċettat l-interpretazzjoni legali żbaljata tal-Kummissjoni skont liema l-kriterju tal-“użu xieraq” fil-Klawżola 1.10 tal-Obbligi ta’ amalgamazzjoni American Airlines-US Airways (iktar ’il quddiem l-“Obbligi”) jfisser biss l-“assenza ta’ użu abbużiv” u li, konsegwentement, is-sentenza b’mod żbaljat ikkonfermat id-deċiżjoni tal-Kummissjoni C (2018) 2788 final, tat-30 ta’ April 2018, li tagħti drittijiet kweżiti lil Delta Air Lines (Kawża M.6607 – US Airways/American Airlines).
      L-aggravju huwa maqsum fi tliet partijiet:
      
                  1.
               
               
                  Fl-ewwel parti, l-appellanti tiffoka fuq l-approċċ legali korrett għall-interpretazzjoni tal-kriterju ta’ “użu xieraq” għall-għoti tad-drittijiet kweżiti abbażi tal-Klawżola 1.10 tal-Obbligi u turi li l-Qorti Ġenerali wettqet żball ta’ liġi fl-approċċ interpretattiv tagħha.
               
            
                  2.
               
               
                  Fit-tieni parti, l-appellanti turi li l-Qorti Ġenerali wettqet ukoll żball ta’ liġi meta laqgħet l-analiżi tal-Kummissjoni li tgħid li “użu xieraq” tfisser biss “assenza ta’ użu abbużiv”, u b’hekk aċċettat b’mod żbaljat in-nuqqas ta’ Delta li topera 470 slott korrettiv.
               
            
                  3.
               
               
                  Fit-tielet parti, l-appellanti tispjega l-iżbalji legali addizzjonali tas-sentenza meta tinterpreta l-Klawżola 1.9 tal-Obbligi, speċifikament il-kliem “bi qbil mal-offerta” abbażi ta’ analiżi legali żbaljata fil-Formola RM.